recursal/SuperWikiNEXT-32B huggingface dataset:
**नमाज़ ए-जनाज़ा** या **सलात अल-जनाज़ा** (अरबी: صلاة الجنازة) इस्लामिक अंतिम संस्कार प्रार्थना है; इस्लामिक अंतिम संस्कार का एक हिस्सा। मृतक और सभी मृत मुसलमानों के लिए क्षमा मांगने के लिए प्रार्थना मण्डली में की जाती है सलात अल-जनाज़ह मुसलमानों (फ़र्ज़ अल-किफाया) पर सामूहिक दायित्व है, यदि कुछ मुसलमान इसे करने की ज़िम्मेदारी लेते हैं, तो दायित्व पूरा हो जाता है, लेकिन अगर कोई भी इसे पूरा नहीं करता, तो सभी मुसलमान जवाबदेह होंगे।

हनफ़ी और मालिकी मज़हब में आम तौर पर ग़ायबाना नमाज़-ए-जनाज़ा की अनुमति नहीं है' तो हंबली मज़हब में अनुमति दी जाती है, और शाफ़ई मज़हब में सिफारिश की जाती है।

विवरण
-----

यह बेहतर है कि शरीर इमाम के सामने रखा जाए। यदि एक से अधिक शरीर हैं, तो इन्हें दूसरे के सामने रखना चाहिए। इमाम के पीछे लोग खड़े होना चाहिए। नमाज़ चुपचाप पढ़ना चाहिए। इस नमाज़ में सजदा शामिल नहीं है। सिर्फ दुआ है। 

हज़रत मुहम्मद और उनके साथियों ने समझाया कि किस प्रकार नमाज़ ए-जनाज़ा अदा की जानी चाहिए, 

इस नमाज़ का तरीका यह है। 

1. अपने दिल में उपयुक्त नियत (इरादा) करने के बाद, तकबीर पढ़ते हुवे आप अपने दोनों हाथों को उठायें, फिर अपने हाथों को नाभि के क़रीब सामान्य तरीके से रख देते हैं, बायां हाथ पर दाहिने हाथ को रखना अल्लाहु अकबर कहना, फिर सना पढ़ना ।

2. बाद में तकबीर और दुरूद शरीफ़ पढ़ना 

3. फिर आप एक तीसरी मर्तबा तकबीर पढ़ना और मय्यत के लिए दुआ पढ़ना।

हज़रत मुहम्मद ने यह दुआ पढी थी: 

"या अल्लाह, हमारे जीवित और हमारे मरे हुओं की मगफीरत कर दो, जो हमारे बीच मौजूद हैं और जो अनुपस्थित हैं, हमारे युवा और हमारे बूढ़े, हमारे पुरुषों और हमारी स्त्रीयों, या अल्लाह , जो कोई भी जीवित हैं, उन्हें इस्लाम में जीवित रखो, और हे अल्लाह, हमें इनाम से वंचित न करो और हमें भटकने से बचा लो। हे अल्लाह, इसे क्षमा करें और उस पर दया करें, उसे सुरक्षित रखें, और उसे माफ कर दो, उसके आराम का सम्मान करें और अपनी करुना के द्वार खोल दें। उसे स्वर्ग में स्वीकार करें और उसे कब्र की पीड़ा और नरक की पीड़ा से बचायें, उसकी कब्र को विशाल बनायें और उसे प्रकाश से भर दें।

4. फिर एक चौथे मर्तबा तकबीर पढ़ा जाता है। उसके बाद एक छोटा विराम होता है, फिर तस्लीम किया जाता है (अस्सलामु अलैकुम व रहमतुल्लाह)

| * दे
* वा
* सं
*सलात* (इस्लामी प्रार्थना) |
| --- |
| नमाज़ के प्रकार (*सलात*) | 

|  |  |
| --- | --- |
| फ़र्ज़ नमाज़ रोज़ाना | 
* फ़ज्र
* ज़ुह्र
* अस्र
* मग्रिब
* इशा
* नमाज़-ए वित्र (हनफ़ी पंथ में)
* जुम्मा की नमाज़ (जुमा के दिन की नमाज़)

 |
| साम्प्रदायिक अनिवार्य | 
* नमाज़ ए-जनाज़ा
* ग़ायबाना नमाज़-ए-जनाज़ा

 |
| सामूहिक नमाज़ | 
* जुमा
* तरावीह

 |
| कर्ताव्यातिक्त नमाज़ | 
* सुन्नह नमाज़
* नफ़्ल नमाज़
* वित्र
* ज़ुहा
* तहज्जुद

 |
| विशेष-उद्देश्य नमाज़ | 
* इस्तिखारा की नमाज़
* ईद की नमाज़

 |

 |  |
| नमाज़ के *रकात* और  उसके हिस्से | 
* अल्लाह की तारीफ़ करना (तकबीर)
* क़याम-ए-नमाज़
* जलसा-ए-नमाज़
* क़ुरान का पठन (तज्वीद)
* झुकना (रुकू)
* सज्दा
* तषह्हुद
* तस्लीम
* सुजूद सह्वी

 |
| मस्जिद | 
* मिहराब
* मिम्बर
* ख़ुत्बा
* जा-ए-नमाज़

 |
| शर्तें | 
* नमाज़ के लिए बुलाना (अज़ान
* इक़ामा)
* नमाज़ के औक़ात
* क़िबलाह
* वुज़ू करना
* पानी के बगैर वजू (तयम्मुम) करना
* ग़ुस्ल करना
* पर्दा या सुत्राह

 |
| श्रेणी |

सन्दर्भ
-------

1. ↑  Kitaab Majmoo’ Fataawa wa Maqaalaat Mutanawwi’ah li Samaahat al-Shaykh ‘Abd al-‘Azeez ibn ‘Abd-Allaah ibn Baaz, vol 13, p. 141
**तापी गैस परियोजना** अंतर्राष्ट्रीय परियोजना है। तापी शब्द तुर्कमेनिस्तान ,अफगानिस्तान , पाकिस्तान और इंडिया (भारत) के आदि अक्षरों से मिलकर बना है। यह तापी शब्द उक्त चारों देशों को एक साथ व्यक्त करता है। त =तुर्कमेनिस्तान ,अ =अफगानिस्तान ,प =पाकिस्तान और इ=इंडिया। तापी उक्त देशों का संक्षिप्त रूप है। यह परियोजना तुर्कमेनिस्तान से प्रारम्भ होकर अफगानिस्तान और पाकिस्तान से होकर भारत तक जाएगी।

लाभान्वित देश
-------------

* तुर्कमेनिस्तान
* अफगानिस्तान
* पाकिस्तान
* भारत

तापी की योजना
-------------

इस योजना में ३३ अरब घन मीटर सालाना गैस अफगानिस्तान के हेरात और कंधार शहरों से होते हुए पाकिस्तान से होकर भारत में सीमान्त नगर फाजिल्का, पंजाब तक पहुंचेगी।

परियोजना
--------

पाकिस्तान में तुर्कमेनिस्तान के राजदूत मोवलामोव ने इस्लामाबाद में हुए एक समारोह में घोषणा की थी की लंबे समय से अटकी हुई इस परियोजना का शुभारंभ 13 दिसंबर 2015 को तुर्कमेनिस्तान से होगा। भारत के उपराष्ट्रपति हामिद अंसारी ने कहा कि तापी परियोजना भारत का एक सपना है और यह सपना सच होगा।  तुर्कमेनिस्तान में 13 दिसंबर 2015 को शिलान्यास हुआ।  यह परियोजना 2019 तक पूर्ण होने का लक्ष्य है। तापी गैस प्रोजेक्ट की कुल लंबाई करीब 1814 किमी है पाकिस्तान में इस परियोजना पर कार्य प्रारम्भ हो गया है। </ref>

लागत
----

१० अरब डॉलर 

* एशियाई विकास बैंक (एडीबी) ने एक अरब डॉलर ऋण के रूप में तुर्कमेनिस्तान-अफगानिस्तान-पाकिस्तान-भारत (तापी) गैस पाइपलाइन परियोजना के किये प्रस्ताव किया है।

### परियोजना में लागत की हिस्सेदारी

* तुर्कमेनिस्तान :85%
* अफगानिस्तान :5%
* पाकिस्तान :5%
* भारत :5%

रूचि रखने वाले देश
------------------

बंगलादेश ने इस योजना में रूचि प्रदर्शित की है।

सन्दर्भ
-------

1. ↑  "संग्रहीत प्रति". मूल से 8 दिसंबर 2015 को पुरालेखित. अभिगमन तिथि 27 नवंबर 2015.
2. 1 2  "संग्रहीत प्रति". मूल से 27 नवंबर 2015 को पुरालेखित. अभिगमन तिथि 27 नवंबर 2015.
3. ↑  "TAPI Pipeline Constitution Work to Start on Dec. 13". naturalgasasia. 26-11-2015. मूल से 11 दिसंबर 2015 को पुरालेखित. अभिगमन तिथि 13-12-2015. `|accessdate=, |date=` में तिथि प्राचल का मान जाँचें (मदद)
4. ↑
5. ↑  "संग्रहीत प्रति". मूल से 15 दिसंबर 2015 को पुरालेखित. अभिगमन तिथि 13 दिसंबर 2015.
6. 1 2 3  "संग्रहीत प्रति". मूल से 19 नवंबर 2016 को पुरालेखित. अभिगमन तिथि 19 नवंबर 2016.
7. 1 2  "संग्रहीत प्रति". मूल से 19 फ़रवरी 2017 को पुरालेखित. अभिगमन तिथि 17 फ़रवरी 2017.
8. ↑  "संग्रहीत प्रति". मूल से 22 जनवरी 2016 को पुरालेखित. अभिगमन तिथि 27 नवंबर 2015.
9. ↑  "संग्रहीत प्रति". मूल से 8 दिसंबर 2015 को पुरालेखित. अभिगमन तिथि 27 नवंबर 2015.
**हठरत्नावली** हठयोग विषयक संस्कृत ग्रन्थ है जिसकी रचना १७वीं शताब्दी में श्रीनिवास भट्ट (श्रीनिवास योगी) ने की थी। इसे 'हठयोगरत्नसारणी' भी कहते हैं। 1982 में एम. वेंकट रेड्डी ने हठरत्नावली को पहली बार समालोचनात्मक रूप से संपादित और प्रकाशित किया था। श्रीनिवास भट्ट को निस्संदेह हठयोग के ग्रंथों में अद्वितीय स्थान रखने वाले हठप्रदीपिका जैसे पूर्ववर्ती ग्रंथों से प्रेरणा प्राप्त हुई है। प्रथम दृष्ट्या ऐसा लगता है कि श्री स्वात्माराम कृत हठयोगप्रदीपिका के श्लोकों को ही अधिकांशतः पुनः प्रेषित कर दिया गया है किन्तु सूक्ष्म रूप से देखने पर ज्ञात होता है कि इसमें बहुत सी अभ्यासपरक विशिष्ट बातें हैं। इस ग्रन्थ में वज्रोली और खेचरी मुद्रा का विशेष वर्णन है। 

हठरत्नावली ८४ आसनों का नाम और विवरण देने वाले कुछ ग्रन्थों में अग्रणी ग्रन्थ है। पहले के ग्रन्थों में ८४ आसनों का उल्लेख तो मिलता है, किन्तु उनके नाम नहीं मिलते। हठरत्नावली के अनुसार आसन, प्राणायाम और मुद्राओं के द्वारा हठयोग में सहायता मिलती है। इस ग्रन्थ में ८ षट्कर्म गिनाए गए हैं और हठयोगप्रदीपिका की इस बात के लिए आलोचना की गयी है कि उसमें केवल छः षट्कर्म गिनाए गए हैं। योगचिन्तामणि नामक एक और हठयोग ग्रन्थ में ८४ आसनों के नाम मिलते हैं।

उपदेश/अध्याय
------------

हठरत्नावली चार उपदेशों (अध्यायों) में विभाजित है-

**प्रथमोपदेश** : मंत्रयोग, लययोग, राजयोग और हठयोग, महायोग के अन्तर्गत वर्णित हैं। सामान्यतः छह के स्थान पर इसमें शुद्धि की आठ प्रक्रियाएँ (अष्टकर्म ) वर्णित हैं। ये वसा और विषाक्त पदार्थों को ही नहीं, वरन् चक्र को भी शुद्ध करते हैं।

**द्वितीयोपदेश** : नौ कुंभकों का विस्तृत वर्णन दिया गया है, आठ के अतिरिक्त नौवां कुम्भक 'भुजंगीकरण कुम्भक' है।

**तृतीयोपदेश** : इस अध्याय में हमें चौरासी आसनों की पूरी सूची और विवरण मिलता है।

**चतुर्थोपदेश** : नादानुसन्धान के साथ-साथ इस अध्याय में समाधि के बारे में वर्णन है। आरम्भ, घट, परिकाय और निष्पति जैसी हठ की चार प्रगतिशील स्थितियाँ इस अध्याय की विषय-वस्तु है।

इसकी विशेषता है इसकी स्पष्ट भाषा-शैली, जो एक आम पाठक के लिए सहज ग्राह्य है।

सन्दर्भ
-------

1. ↑  HATHARATNAVALI OF SRINIVASABHATTA  (Meoapati Venkata Reddy)
2. ↑  "हठरत्नावली" (PDF). मूल (PDF) से 31 दिसंबर 2021 को पुरालेखित. अभिगमन तिथि 31 दिसंबर 2021.

बाहरी कड़ियाँ
-------------

* हठरत्नावली
* Hatharatnavali (The Lonavla Yoga Institute (India), Lonavala)
* Important Features Of Hatha Ratnavali : The Yogic Text Of Srinivasa Yogi
**हुआंग ज़ियान फांग**(अंग्रेजी:Huang Xian Fan; साधारणीकृत चीनी:**黄现璠**; पारंपरिक चीनी: 黄現璠; हान्यू पिनयिन: Huáng Xiànfán) (१३ नवंबर १८९९ – १८ जनवरी १९८२) चीन के प्रसिद्ध मानवविज्ञानी, शिक्षाशास्त्री और इतिहासकार थे। इन्हें ज़ुआंग इतिहास का पिता माना जाता है।

जीवनी
-----

प्रोफ़ेसर हुआंग ज़ियान फांग, जिनका जन्म १३ नवंबर १८९९, चीन के दक्षिणी ग्वांग्शी स्टेट के हुसउइ गांव में। बचपन से ही हुआंग ने कुशाग्रता, जिज्ञासु वृत्ति और अध्यवसाय का परिचय दिया। नौ वर्ष तक पिता ने घर पर ही पढ़ाया, सार्वजनिक विद्यालय में इनकी शिक्षा २१ वर्ष हुई। उनकी आरम्भिक शिक्षा हुसउइ स्कूल में हुई। इसके बाद वे अध्यापक कालेज की तीसरे में पढ़े। १९२६-१९३५के बीच उसने वे अध्यापक विश्वविद्यालय की बेजिंग में पढ़े। १९३५ में कर जापान चले गए, वे टोक्यो विश्वविद्यालय में पढ़े। से दो वर्ष बाद लौटने पर ग्वांग्शी，में इतिहास के अध्यापक बने। इसके उपरान्त वे जीवन पर्यन्त ग्वांग्शी विश्वविद्यालय में विज्ञान फैकल्टी के प्राध्यापक एवं डीन रहे। प्रथम प्रोफ़ेसर का ज़ुआंग भी थे। १९५३ से १९८२ तक वे अध्यापक विश्वविद्यालय में प्राध्यापक भी रहे। सन १९८१ में वे जातीय सोसायटी के सदस्य बने। हुआंग ज़ियान फांग जी का निधन 18 जनवरी १९८२ में ८२ साल की उम्र में हुआ।

प्रकाशित वर्क्स
---------------

* इतिहास चीनी का रेखांकित करें, १९३२।
* तांग राजवंश का संक्षिप्त परिचय, १९३६।
* ज़ुआंग का संक्षिप्त इतिहास, १९५७।
* ज़ुआंग का जनरल इतिहास, १९८८।

बाहरी कड़ियाँ
-------------

|  |  |
| --- | --- |
|  | **黄现璠** से संबंधित मीडिया विकिमीडिया कॉमंस पर उपलब्ध है।  |

* इतिहासकार
* ज़ुआंग के अध्यनों
* हुआंग ज़ियान फांग के स्कूल
* शिक्षाविद्
* प्राध्यापक[*मृत कड़ियाँ*]
* मानवविज्ञानी[*मृत कड़ियाँ*]
दक्षिणी ध्रुव**दक्षिणी ध्रुव** पृथ्वी का सबसे दक्षिणी छोर है। यह अंटार्कटिका में है।

तथ्यानुसार दो मुख्य दक्षिणी ध्रुव हैं, एक स्थिर और दूसरा जो घूमता है।

चुम्बकीय उत्तरी और दक्षिणी ध्रुव वहाँ होते है जहाँ पर दिक्सूचक संकेत करता है। ये ध्रुव वर्ष प्रतिवर्ष घूमते रहते हैं। केवल दिक्सूचक को देखकर ही लोग यह बता सकते हैं की वे इन ध्रुवों के निकट है। दक्षिणी ध्रुव से सारी दिशाएँ उत्तर में होती हैं, पर ध्रुवों के बिल्कुल निकट दिक्सूचक भरोसेमंद नहीं है। 

भौगोलिक उत्तरी और दक्षिणी ध्रुव वे ध्रुव हैं जिनपर पृथ्वी घूमती है, वहीं जिन्हें लोग एक ग्लोब पर देखते हैं कहाँ पर साती उत्तर/दक्षिण की रेखाएँ मिलती है। ये ध्रुव एक ही स्थान पर रहते है और यही वे ध्रुव होते हैं जब हम केवल उत्तरी या दक्षिणी ध्रुव कहते हैं। लोग कुछ विशेष तारों को देखकर ये बता सकते हैं कि वे इन ध्रुवों पर है। ध्रुवों पर एक तारा समान ऊँचाई पर चक्कर लगाता है और क्षितिज पर कबी भी अस्त नहीं होता।

दक्षिणी ध्रुव पर पड़ने वाला महाद्वीप है अंटार्कटिका। यह बहुत ही ठंडा स्थान है। सर्दियों के दौरान कई सप्ताहों तक यहाँ सूर्योदय नहीं होता। और गर्मियों के दौरान, दिसंबर के अंत से मार्च के अंत तक सूर्यास्त नहीं होता। 

स्वयं ध्रुवीय बिन्दु पर भी छः महीने की सर्दियाँ होती हैं और इतने समय तक सूर्योदय नहीं होता। और जब सूर्योदय होता है तो, यह छः महीनों की लंबी गर्मियाँ आरंभ होती हैं, जब कोई व्यक्ति दिन के किसी भी समय खड़े होकर सूरज को क्षितिज के ऊपर घड़ी की उल्टी दिशा में अपने चारो ओर घूमते हुए देख सकता है। 

दक्षिणी ध्रुव पर पहुँचना कठिन है। उत्तरी ध्रुव के विपरीत, जोकि समुद्र और समतल समुद्री बर्फ से ढका होता है, दक्षिणी ध्रुव एक पर्वतीय महाद्वीप पर स्थित है। यह महाद्वीप है अंटार्कटिका। यह बर्फ की मोटी चादर से ढका है और अपने केंद्र पर तो १.५ किमी से भी मोटी बर्फ से। दक्षिणी ध्रुव बहुत ऊँचे स्थान पर है और बहुत वातमय (तूफ़ानी)। यह उन स्थानों से बहुत दूर है जहाँ पर वैज्ञानिकों की बस्तियाँ हैं और यहाँ जाने वाले जहाज़ों को प्रायः बर्फ़ीले समुद्री रास्ते से होकर जाना पड़ता है। तट पर पहुँचने के बाद भी भूमार्ग से यात्रा करने वाले खोजियों को ध्रुव तक पहुँचने के लिए १,६०० किलोमीटर से भी अधिक की यात्रा करनी पड़ती है। उन्हें तैरते हिमखंडों को पार करके बर्फ़ से ढकी भूमि और फ़िर सीधे खड़े पर्वतीय हिमनदों को जो टूटी, मुड़ी हुई समुद्र में गिरती बर्फ से ढके होते हैं और तेज़ जमाने वाली बर्फीली हवाओं वाले पठार को भी पार करना होता है।

इन्हें भी देखें
---------------

* उत्तरी ध्रुव
हनुमान मंदिर संगम एवम किला के निकट प्रयागराज में गंगा यमुना के तट के निकट बड़े हनुमान जी के मंदिर के नाम से ख्याति रखता है। संगम नगरी में इन्‍हें बड़े हनुमानजी, किले वाले हनुमानजी, लेटे हनुमानजी और बांध वाले हनुमानजी के नाम से जाना जाता है। यहां जमीन से नीचे हनुमानजी की मूर्ति लेटे हुए अवस्था मे है तथा हनुमान जी अपनी एक भुजा से अहिरावण और दूसरी भुजा से दूसरे राक्षस को दबाये हुए अवस्था में हैं। यह एकमात्र मंदिर है जिसमें हनुमान जी लेटी हुई मुद्रा में हैं। यहां पर स्थापित हनुमान जी की प्रतिमा 20 फीट लम्बी है। यह मंदिर हिन्दुओ के लिए अति श्रद्धा का केंद्र और दर्शनीय है। यहां मंगलवार और शनिवार को भारी भीड़ उमड़ती है। संगम में स्नान करनेवाले श्रद्धालु यहां दर्शन करना नहीं भूलते।
ऐसा कहा जाता है कि गंगा का पानी, भगवान हनुमान जी का स्पर्श करता है और उसके बाद गंगा का पानी उतर जाता है। गंगा और यमुना में पानी बढ़ने पर लोग दूर-दूर से, यहां यह नजारा देखने आते है। मंदिर के गर्भगृह में हनुमान जी की मूर्ति स्थपित है जो मंदिर के 8.10 फीट नीचे है।

टस से मस नहीं हुई हनुमान जी की प्रतिमा
--------------------------------------

बात यह 1582 की है, जब, मगध, अवध और बंगाल सहित पूर्वी भारत में चल रहे विद्रोह पर अपनी पकड़ मजबूत करने के लिए अकबर एक जगह की तलाश कर रहा था। बादशाह अकबर के विशेषज्ञ अपनी पूरी कोशिश कर चुके थे। मगर हनुमान जी की प्रतिमा टस से मस नहीं हो रही थी। इस जद्दोजहद के बाद हर एक इंसान ने अपनी हार मान ली थी। बादशाह अकबर भी हनुमान जी की महिमा देखकर हैरान रह गया था और नतमस्तक हो गया था। जिसके बाद बादशाह अकबर ने अपने किले की दीवार मंदिर के पीछे खड़ी करी। अकबर ने कई जगह की जमीन हनुमान जी के लिए समर्पित की थी।

सन्दर्भ
-------

1. ↑  "संगम के किनारे आखिर क्‍यों लेटे हैं हनुमान, जानिए क्‍या है इस मंदिर का रहस्‍य?". अभिगमन तिथि 5 मई 2022.
2. ↑  "प्रयागराज में आराम की मुद्रा में लेटे हनुमानजी का है भव्य मंदिर". अभिगमन तिथि 3 जनवरी 2019.
3. ↑  "हनुमान मंदिर प्रयागराज". अभिगमन तिथि 26 अप्रैल 2022.
4. ↑  "प्रयागराज का लेटे हनुमानजी मंदिर, जिसके आसपास किला बनवाना चाहता था अकबर लेकिन..." अभिगमन तिथि 22 फरवरी 2021.
5. ↑  "जब हनुमान जी के आगे अकबर हो गया था नतमस्‍तक, बेहद रोचक और दिलचस्प है प्रयागराज के इस मंदिर की कहानी". अभिगमन तिथि 27 सितंबर 2021.
**हीरो पैशन** हीरो मोटोकॉर्प द्वारा भारत में बनाई गई मोटरसाइकिल है।  यह हीरो होंडा पैशन प्लस का सक्सेसर है। इसके ग्राफिक्स और रंगों को पहली बार 2003 में ताज़ा किया गया था और इसे पैशन प्लस नाम दिया गया था। इसके ग्राफिक्स को 2007 में ब्लैक अलॉय व्हील्स और एक ऑल-ब्लैक इंजन के साथ पुन: अपडेट किया गया था। 2012 में, Passion X Pro को नए एलॉय व्हील्स और फ्रंट डिस्क ब्रेक्स के साथ लॉन्च किया गया।

इसमें 97.2 सीसी (5.93 घन इन) एयर-कूल्ड, फोर-स्ट्रोक सिंगल-सिलेंडर इंजन । चेसिस एक ट्यूबलर डबल क्रैडल प्रकार है । हालांकि यह 100 सीसी (6.1 .) घन in), इसकी स्टाइलिंग और कीमत के कारण इसे एक्जीक्यूटिव क्लास बाइक के रूप में विपणन किया जाता है। एक पैशन प्रो और एक्स प्रो 110 को 2018 में 110 सीसी (6.7 .) घन इन) इंजन के साथ लॉन्च किया गया था। 

1. ↑  "Passion Pro 110cc Bike, Hero Passion Pro 110cc Motorcycle Mileage, Price, Colour, Images, Specification - Heromotocorp". *www.heromotocorp.com*. मूल से 16 अप्रैल 2019 को पुरालेखित. अभिगमन तिथि 2019-01-16.
2. ↑  "2018 Hero Passion Pro And Passion XPro Launched; Prices Start At Rs. 53,189 - NDTV CarAndBike". *CarAndBike* (English में). अभिगमन तिथि 2019-01-16.सीएस1 रखरखाव: नामालूम भाषा (link)
बड़े मैजलेनिक बादल के सामने में एक कालेछिद्र का काल्पनिक दृश्य।
**उग्रता** (Hawking radiation) कृष्णिका विकिरण होता है जो ब्रह्माण्ड में कालेछिद्रों के घटना क्षितिजों के पास प्रमात्रा (क्वांटम) प्रभावों से उत्पन्न होता है। इसका नाम भौतिकशास्त्री स्टीफन हॉकिंग पर रखा गया जिन्होंने सैद्धांतिक अध्ययन के आधार पर सन् 1974 में ऐसे विकिरण प्रभाव होने कि भविष्यवाणी करी थी, हालांकि यह प्रभाव वास्तव में अभी तक देखा नहीं गया है। हॉकिंग विकिरण से कालेछिद्रों का द्रव्यमान और ऊर्जा दोनों घटते हैं, इसलिए इस प्रभाव को **कालाछिद्र वाष्णन** (black hole evaporation) भी कहा जाता है। यदि किसी कालेछिद्र में अन्य स्रोतों से द्रव्यमान न गिर रहा हो तो वे इस प्रभाव से क्षीण होते रहते हैं और अंततः अस्तित्व से मिट जाते हैं। वैज्ञानिक मानते हैं कि सूक्ष्म कालेछिद्र अधिक उग्र विकिरण उत्पादक होते हैं और अधिक तेज़ी से वाष्पित होकर ग़ायब हो जाते होंगे।

जुन 2008 में नासा ने फ़र्मी अंतरिक्ष दूरबीन नामक अंतरिक्षयान को पृथ्वी की कक्षा में प्रक्षेपित करा जो बिगबैंग में हमारे ब्रह्माण्ड के जनन के तुरंत बाद बने कालेछिद्रों से गामा विकिरिण कोंध (gamma ray flashes) की तालाश में है। माना जाता है कि पूर्ण वाष्पण से बिलकुल पहले कालेछिद्रों से गामा विकिरण कोंधती है, लेकिन अभी तक यह देखा नहीं गया है। यह भी सम्भावना है कि लार्ज हैड्रॉन कोलाइडर अपने कार्य में जल्द ही वाष्पित होने वाले सूक्ष्म कालेछिद्र बना दे, जो समाप्त होते-होते कोंधें, लेकिन यह भी अभी तक देखा नहीं गया है।

इन्हें भी देखें
---------------

* कालाछिद्र
* घटना क्षितिज

सन्दर्भ
-------

1. ↑  Rose, Charlie. "A conversation with Dr. Stephen Hawking & Lucy Hawking". *charlierose.com*. मूल से March 29, 2013 को पुरालेखित.
2. ↑  "Inspirational scientist Stephen Hawking died today aged 76 | Al-Sahawat Times". *Al-Sahawat Times* (अंग्रेज़ी में). 2018-03-14. मूल से 11 जुलाई 2018 को पुरालेखित. अभिगमन तिथि 2018-03-14.
3. ↑  Srikanta, Patnaik (2017-03-09). *Recent Developments in Intelligent Nature-Inspired Computing* (अंग्रेज़ी में). IGI Global. आई॰ऍस॰बी॰ऍन॰ 9781522523239.
4. ↑  Giddings, S.; Thomas, S. (2002). "High energy colliders as black hole factories: The end of short distance physics". *Physical Review D*. **65** (5): 056010. arXiv:hep-ph/0106219. डीओआइ:10.1103/PhysRevD.65.056010. बिबकोड:2002PhRvD..65e6010G.
5. ↑  Dimopoulos, S.; Landsberg, G. (2001). "Black Holes at the Large Hadron Collider". *Physical Review Letters*. **87** (16): 161602. arXiv:hep-ph/0106295. PMID 11690198. डीओआइ:10.1103/PhysRevLett.87.161602. बिबकोड:2001PhRvL..87p1602D.
6. ↑  "The case for mini black holes". *CERN courier*. November 2004. मूल से 20 मई 2011 को पुरालेखित. अभिगमन तिथि 1 अगस्त 2018.
7. ↑  Henderson, Mark (September 9, 2008). "Stephen Hawkings 50 bet on the world the universe and the God particle". *The Times*. London. अभिगमन तिथि May 4, 2010.
चित्र:Timurid Dynasty 821 - 864 (AH).pngतैमूरी साम्राज्य अपने चरम पर
**तैमूरी राजवंश** (फ़ारसी: تیموریان‎, तैमूरियान), स्वयंभू **गुरकानी** (گوركانى‎), तुर्की-मंगोल नस्ल का एक सुन्नी मुसलमान वंश था जिसने मध्य एशिया और उत्तरी भारतीय उपमहाद्वीप के विस्तृत इलाक़ों पर राज किया। अपने चरम पर इसके साम्राज्य में समस्त ईरान, अफ़्ग़ानिस्तान और उज़बेकिस्तान के साथ-साथ पाकिस्तान, उत्तर भारत, आनातोलिया, कॉकस और मेसोपोटामिया के बड़े भूभाग शामिल थे। इस राजवंश की नीव १४वीं शताब्दी ईसवी में तैमूरलंग नामक आक्रामक और विजेता ने रखी थी। १६वीं सदी में उज़बेकिस्तान की फ़रग़ना वादी से भारत पर आक्रमण करके मुग़ल सलतनत की स्थापना करने वाले बाबर भी इसी तैमूरी राजवंश का हिस्सा था। क्योंकि तैमूरलंग को अक्सर 'अमीर तैमूर' कहा जाता था इसलिए इस राजघराने के वंशज अपने नामों में अक्सर 'मिर्ज़ा' जोड़ लिया करते थे जो 'अमीरज़ादा' (यानि 'अमीर का पुत्र') का संक्षिप्त रूप है।

इन्हें भी देखें
---------------

* तैमूरलंग
* तुर्की-मंगोल

सन्दर्भ
-------

1. ↑  Timurids in transition: Turko-Persian politics and acculturation in Medieval Iran, Maria Subtelny, BRILL, 2007, ISBN 978-90-04-16031-6
2. ↑  Central Asian heritage in the Mughal polity, Mansura Haidar, Mukhtar Ahmad Ansari, Department of History, Jamia Millia Islamia (India), Aakar Books, 2003, ISBN 978-81-87879-11-4, *... Mirza Abdul Qadir explains the term 'Mirza' as superior to the status of 'shahzada' since the word Mirza is an abbreviation of amirzada ...*
एलपीजी के सिलिण्डर
**द्रवित पेट्रोलियम गैस** (Liquefied petroleum gas / LPG) को रसोई गैस के रूप में अधिक जाना जाता है। यह वस्तुतः कई हाइड्रोकार्बन गैसों का मिश्रण है। यह घरों में खाना पकाने, गरम करने वाले उपकरणों एवं कुछ वाहनों में इंधन के रूप में प्रयुक्त होती है। आजकल यह एक शीतलक (रेफ्रिजिरेन्ट) के रूप में क्लोरोफ्लोरो कार्बन के स्थान पर क्रमशः अधिकाधिक प्रयुक्त होने लगी है क्योंकि इसके प्रयोग से ओजोन परत को कोई नुकसान नहीं होता।

एलपीजी और प्राकृतिक गैस
-----------------------

एलपीजी में मुख्यतः प्रोपेन और ब्यूटेन गैसें होती हैं जबकि प्राकृतिक गैस में मुख्यतः मिथेन और इथेन गैसे होतीं हैं जो अपेक्षाकृत हल्की गैसे हैं। एलपीजी का कैलोरिफिक मान 94 MJ/m3 (26.1kWh/m³) होता है जब्कि प्राकृतिक गैस (मिथेन) का कैलोरिफिक मान 38 MJ/m3 (10.6 kWh/m3) होता है। इसका मतलब हुआ कि एलपीजी के चुल्हे में सीधे प्राकृतिक गैस चलाने से काम नहीं बनेगा, उसमें कुछ बदलाव करना पड़ेगा।

इन्हें भी देखें
---------------

* अन्तः उष्म (Endothermic)
* संकर वाहन (Hybrid vehicles) एवं संकर विद्युत वाहन (Hybrid electric vehicles)
* द्रवित प्राकृतिक गैस (Liquefied natural gas)

बाहरी कड़ियाँ
-------------

* Poten & Partners: A collection of articles relating to LPG
* LPG @ Shell: Dedicated section of its public web site
* LPG @ BP: Dedicated section of its public web site
* innergy LPG Ltd Independent LPG supplier with useful information and links
* LPG Info Independent Autogas/LPG information site
* LPG Forum Independent Autogas/LPG discussion forum
* FLOGAS LPG LPG supplier providing important legal and health and safety information
* Rural Fuel Guide to rural fuel, including information on LPG.
**द्रविड़ विश्वविद्यालय**, कुप्पम, चित्तूर जिला, आन्ध्र प्रदेश, भारत में स्थित विश्वविद्यालय है जिसे आन्ध्र प्रदेश सरकार द्वारा एक विधानमण्डल अधिनियम के अन्तर्गत अक्टूबर १९९७ में स्थापित किया गया था जिसे अन्य दक्षिणी राज्यों कर्णाटक, केरल और तमिल नाडु का भी समर्थन प्राप्त था। द्रविड़ विश्वविद्यालय की स्थापना का मुख्य उद्देश्य द्रविड़ भाषा भाषियों की साझी विरासत पर एकीकृत अध्ययन द्वारा उन के बीच एकता की मज़बूत धारणा को सुगम बनाना है।

इस विश्वविद्यालय ने १९९८ से दो विभागों के साथ कार्यारम्भ किया था और अब इसमें २० शैक्षणिक और ६ शोध केन्द्र हैं। ई. ऍस. ऍल. नरसिंहन यहाँ के वर्तमान कुलाधिपति हैं।

उप-कुलपति
---------

विश्वविद्यालय के अब तक के उपकुलपतियों की सूची इस प्रकार है:

* प्रोफ़ॅसर वी. आई. सुब्रमोनियम (प्रो-चान्सलर १९९७ से २०००)
* प्रोफ़ॅसर पी. वी. अरुनाचलम (उप-कुलपति १९९७ से २००१)
* प्रोफ़ॅसर आर. स्रीहरि (उप-कुलपति २००१ से २००५)
* प्रोफ़ॅसर के. ऍस. चालम (उप-कुलपति २००५)
* प्रोफ़ॅसर जी. लक्ष्मीनारायण (उप-कुलपति अगस्त २००५ से अगस्त २००८)
* प्रोफ़ॅसर कड्डपा रामानाइयाह (उप-कुलपति अगस्त २०११ तक)
* प्रोफ़ॅसर के. रथनाइयाह (उप-कुलपति अप्रैल २०१२ से वर्तमान)

द्रविड़ भाषाओं में नाम
----------------------

कुछ द्राविड़ भाषाओं में विश्वविद्यालय का नाम इस प्रकार है:

* ದ್ರಾವಿಡ ವಿಶ್ವವಿದ್ಯಾನಿಲಯ (कन्नड़)
* திராவிடப் பல்கலைக்கழகம் (तमिल)
* ద్రవిడ విశ్వవిద్యాలయము (तेलुगू)
* ദ്രാവിഡ സർവ്വകലാശാല (मलयालम)

विवाद
-----

वर्ष २००९-२०११ के दौरान विश्वविद्यालय द्वारा दूरस्थ शिक्षार्थियों को ८,००० पीएचडी डिग्रीयाँ प्रदान की गई थी जिसके कारण यह विश्वविद्यालय विवादों के घेरे में आया। सरकार द्वारा इस बात की जाँच के लिए एक समिति गठित की गई जिसने उपकुलपति पर कार्यवाई करने की बात कही। इसके तुरन्त बाद ही एक और विवाद शुरु हो गया क्योंकि उपकुलपति द्वारा अपनी सेवानिवृति से एक दिन पहले स्टाफ़ नियुक्त किया गया था।

एक अन्य विवाद २०१० के दौरान छात्रों के दाखिले को लेकर था जिसके कारण मई २०११ में छात्रों ने विरोध किया और शैक्षणिक भवन में लूटपाट की।

बाहरी कड़ियाँ
-------------

* आधिकारिक जालस्थल (अंग्रेज़ी)
विष्‍णु के दशावतारों को दर्शाता हाथीदांत निर्मित लघुमंदिर
हिन्‍दू धर्म में त्रिमूर्ति की मान्‍यता है - ब्रह्मा, विष्‍णु और महेश।। ब्रह्मा सृष्टि के सर्जक, विष्‍णु पालक और शिव सृष्टि के संहारक माने जाते हैं। कहा जाता है कि विष्‍णु ने अलग-अलग युगों में भिन्‍न-भिन्‍न अवतार लिए। महाभारत, विष्‍णु पुराण, गरुड़ पुराण, श्रीमद्भागवत, वराहपुराण, अग्नि पुराण, मत्‍स्‍य पुराण, आदि जैसे प्राचीन ग्रंथों में विष्‍णु के दस अवतारों का उल्‍लेख मिलता है। मत्‍स्‍य, कूर्म, वराह, नृसिंह, वामन, परशुराम, राम, [[कृष्‍ण्‍ा और कल्कि विष्णु के दस अवतार हैं। कुछ विद्वानों ने इन दशावतारों में सृष्टि की उत्‍पति और विकास के क्रम को भी ढूंढने का प्रयास किया है।

भारत की समृद्ध कलात्‍मक परंपरा का सुन्‍दर उदाहरण प्रस्‍तुत करने वाली विष्‍णु के दशावतारों को दर्शाती परवर्ती 18वीं शताब्‍दी की यह कलाकृति सीढ़ीदार लघुमंदिर है। इसका आधार तो चंदन का है किन्‍तु विष्‍णु के दशावतारों का अंकन हाथीदांत में किया गया है। सबसे ऊपर की सीढ़ी पर विष्णु के मत्स्‍य अवतार को दर्शाया गया है। यह आकृति चतुर्भुजी है। इसके नीचे की सीढ़ी पर कूर्म और वराह अवतार दिखलाई देते हैं। तीसरी सीढ़ी पर नृसिंह, वामन और परशुराम अवतारों को देखा जा सकता है। सबसे आगे की सीढ़ी पर राम, बलराम, कृष्‍ण और कल्कि अवतारों का निदर्शन है। ये सभी आकृतियां दोहरे कमल वाली पीठिका पर खड़ी हैं। अपने-अपने आयुध उठाए हुए इन आकृतियों को सुन्‍दर वस्‍त्राभूषणों से सजाया गया है।

इस लघुमंदिर के पृष्‍ठभाग को सुन्‍दर जालीदार काम वाली हाथीदांत निर्मित स्‍क्रीन से सजाया गया है। विष्‍णु के दशावतारों को दर्शाती सभी आकृतियों सही-सही देहानुपात में उकेरी गई हैं। त्रिवेन्‍द्रम के नक्‍काश इस प्रकार के सूक्ष्‍म उत्‍कीर्णन करने में निपुण थे जबकि काले रंग से चित्रित स्‍क्रीन मैसूर के शिल्‍पकारों की कलात्‍मक कुशलता का उदाहरण प्रस्‍तुत करती है।

सन्दर्भ
-------

1. ↑  डॉ॰ मनीष कुमार द्विवेदी भारतीय साहित्‍य एवं कला में दशावतार Archived 2013-09-02 at the Wayback Machine. कला प्रकाशन.
2. ↑  Pathak, Anamika (2009). "Dasavatara Images in Ivory in the National Museum, New Delhi". *Kala*. **14**: 111.
3. ↑  Pathak, Anamika (2009). "Dasavatara Images in Ivory in the National Museum, New Delhi". *Kala*. **14**: 112.

बाहरी कड़ियाँ
-------------

सँग्रहालय में प्रदर्शित दशावतार लघुमंदिर
**दशपुर** अवंति (पश्चिमी मालवा) का प्राचीन नगर था, जो मध्य प्रदेश के ग्वालियर क्षेत्र में उस नाम के नगर से कुछ दूर उत्तर पश्चिम में स्थित आधुनिक मंदसौर है। भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी कभी वहाँ भी शासन की एक इकाई होती थी। दशपुर पर कई सदियों तक आदिवासी सत्ता कायम रही , इस क्षेत्र में भील राजाओं ने दीर्घकाल तक शासन किया। 

माल्वा क्षेत्र जिसका एक छोटा-सा खंड देशपुर है
दशपुर का कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में ४३६ ई. (वि॰सं॰ ४९३) और ४७२ ई. (वि॰सं॰ ५२९) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (४३६ ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। ३६ वर्षों बाद (४७२ ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ ५८९ (५३२ ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।

देश्पुर पर राज करने वाले कुमारगुप्त। का शिवलिंग पर खुदा हुआ पाठ

सन्दर्भ ग्रन्थ
--------------

* दि.चं. सरकार कृत 'सेलेक्ट इंसक्रिप्शन्स' जिल्द १;
* वि.प्र. सिन्हा कृत डिक्लाइन ऑव दि किंग्डम ऑव मगध,
* वासुदेव उपाध्याय कृत गुप्त साम्राज्य का इतिहास, जिल्द १;
* डॉ॰ मिराशी का जर्नल ऑव दि मध्य प्रदेश्, इतिहास परिषद्, संख्या १
**स्पेन की ऐन** (या **ऑस्ट्रिया** **की ऐन**, एवं **कैस्टील की ऐन**) (स्पेनी: *Ana Maria Mauricia de Austria y Estiria*, फ्रांसीसी: *Anne d'Autriche*; 22 सितंबर 1601 - 20 जनवरी 1666), एक स्पेनी राजकुमारी और हैब्सबर्ग राजवंश की एक ऑस्ट्रियाई आर्चडचेस, फ्रांसस के लुई तेरहवें की पत्नी के रूप में फ्रांस और नवारे की रानी थी, और फ्रांस की रीजेंट थी, 1643 से 1651 तक उनके बेटे, फ्रांस के लुई चौदहवें की अल्पसंख्यक। उनके राज-प्रतिनिधि के पद के दौरान, कार्डिनल माजरीन ने फ्रांस के मुख्यमंत्री के रूप में कार्य किया। रानी ऐन के युग के फ्रांसीसी राजसभा का जीवन के वृत्तांत उनके पति के साथ उनके कठिन वैवाहिक संबंधों, उसके बेटे लुई चौदहवों के साथ रानी की निकटता, और उनकी भतीजी और बहू मारिया थेरेसा के लिए रानी बेटे की अविश्वसनीयता की अस्वीकृति पर जोर देते हैं। वह ऑरलियन्स के आधुनिक राजवंश के संस्थापक फिलिप प्रथम, ऑरलियन्स के ड्यूक की माँ भी थीं।

फ्रांस की दो रानियां: स्पेन की एन अपनी भतीजी और बहू, मारिया थेरेसा और बाद के बेटे लुई के साथ।
वह स्पेन के फिलिप तृतीय और पुर्तगाल के द्वितीय और ऑस्ट्रिया-स्टायरिया की मार्गरेट की बेटी थीं। वह उनके पांच बच्चों में सबसे बड़ी थी। उनके छोटे भाई-बहनों में फिलिप चतुर्थ/तृतीय, कैस्टील, आरागोन और पुर्तगाल के राजा, मारिया आन्ना, पवित्र रोमन महारानी और जर्मनी, इटली, बोहेमिया और हंगरी की रानी, और कार्डिनल-राजकुमार फर्डिनेंड शामिल थे। 1666 में कैंसर से रानी ऐन की मृत्यु हो गई।
**हिसाब खून का** 1989 में बनी सुरेन्द्र मोहन द्वारा निर्देशित हिन्दी भाषा की फिल्म है। इसमें मिथुन चक्रवर्ती, राज बब्बर, मंदाकिनी, पूनम ढिल्लों, सतीश शाह, सईद जाफ़री और अमरीश पुरी हैं।

संक्षेप
-------

सूरज (मिथुन चक्रवर्ती) एक राजसी परिवार से संबंधित है और अपनी दादी, राजमाता के साथ एक महल में रहता है। वह चाहती हैं कि वह प्रीत कौशल (मंदाकिनी) से शादी करे। लेकिन सूरज प्रीत को पसंद नहीं करता है। वह घर से दूर भागता है, एक नृत्य प्रतियोगिता में भाग लेता है, उसे जीतता है और साथ ही अनुप्रिया (पूनम ढिल्लों) के दिल को भी जीतता है। वह उससे शादी करना चाहता है। उसने राजमाता को अपना मन बदलने के लिए आश्वस्त किया, और अंत में वह शादी के लिये तैयार होती हैं। विवाह होने से पहले, अनुप्रिया के भाई जीतू का अपहरण कर लिया गया जाता है और 50 लाख रुपये की फिरौती की माँग की जाती है। क्योंकि अनुप्रिया के पास पैसे नहीं हैं वह सूरज से मदद लेती है। इसके बाद, रुपये लापता हो जाते हैं और अनुप्रिया के निर्जीव शरीर मिलता है। सूरज को अब पता लगाना होना कि किसने उसकी प्रेमिका को मार डाला। उसे मार्गदर्शन करने वाली एकमात्र व्यक्ति एक भूत-जैसी और अनुप्रिया जैसी दिखती है।

मुख्य कलाकार
------------

* राजबब्बर - राजेश
* मिथुन चक्रवर्ती - सूरज
* पूनम ढिल्लों - अनुप्रिया / अनीता
* गुलशन ग्रोवर - कुलदीप कौशल
* सुषमा सेठ - राजमाता
* सईद जाफ़री - दिवान जी
* मंदाकिनी - प्रीत कौशल
* अमरीश पुरी -
* मानिक ईरानी - अपहरणकर्ता
* शिवा रिन्दानी - नकली पुलिस
* सतीश शाह - नंदलाल
* ओम शिवपुरी - धर्मपाल
* बिन्दू - किरन
* टीकू तलसानिया -

संगीत
-----

संगीतकार - नदीम-श्रवण
गीतकार - अनवर सागर & हसरत जयपुरी

| क्रम# | शीर्षक | गायक |
| --- | --- | --- |
| 1 | "चाँद से आया हूँ" | विजय बेनेडिक्ट, अलीशा चिनॉय |
| 2 | "हे डू यू लव मी" | आशा भोंसले |
| 3 | "शोख बहारो का मौसम" | मोहम्मद अज़ीज़, आशा भोंसले |
| 4 | "कसम से रंग मेहफिल का" | सरिका कपूर, विनोद राठोड़, शब्बीर कुमार |
| 5 | "दूर नहीं जा सकती तुझसे" | लता मंगेशकर |
| 6 | "दूर नहीं जा सकती तुझसे (उदास)" | लता मंगेशकर |
|

सन्दर्भ
-------

1. ↑  "पूनम ढिल्लों के बर्थडे पार्टी में पहुंचे ये सितारे, देखें तस्वीरें". *दैनिक जागरण*. 18 अप्रैल 2018. मूल से 29 जून 2018 को पुरालेखित. अभिगमन तिथि 28 जून 2018.

बाहरी कड़ियाँ
-------------

* *हिसाब खून का*  इंटरनेट मूवी डेटाबेस पर
**हेडियाई इओन** (Hadean Eon) पृथ्वी के भूवैज्ञानिक इतिहास की चार इओन में से सबसे पहला है। इसका आरम्भ आज से 4.5 अरब वर्ष पूर्व पृथ्वी की रचना के साथ हुआ था। इसका अंत आज से 4 अरब वर्ष पूर्व आर्कियाई इओन के आरम्भ के साथ हुआ। हेडियाई इओन के शुरु में पृथ्वी सूरज के ग्रहीय मंडल में बनी और अत्यंत गरम थी जिस कारणवश इसपर भूमि के स्थान पर पिघला हुआ लावा था, लेकिन समय के साथ इसका तापमान गिरकर 230 °सेंटीग्रेड तक आ गया। इसका वायुमंडल कार्बन डाईऑक्साइड से भरपूर था और आज के वायुमंडल से बहुत भिन्न था। उस समय पृथ्वी पर जीवन बिलकुल नहीं था।

नामोत्पत्ति
-----------

हेडीस प्राचीन यूनान में नरक का राजा था। पृथ्वी के निर्माण के तुरंत बाद उसपर परिस्थितियाँ नरक-जैसी थी, जिस कारण से उस इओन का नाम "हेडियाई इओन" रखा गया।

इन्हें भी देखें
---------------

* आर्कियाई इओन
* इओन (भूवैज्ञानिक)

सन्दर्भ
-------

1. ↑  Cooper, John D.; Miller, Richard H.; Patterson, Jacqueline (1986). A Trip Through Time: Principles of Historical Geology. Columbus: Merrill Publishing Company. p. 180. ISBN 0675201403.
2. ↑  Stanley, Steven M (1999). Earth System History. New York: W.H. Freeman and Company. ISBN 0716728826.
**दीपा कर्मकार** (बंगाली: দিপা কর্মকার , अंग्रेजी: Dipa Karmakar) (जन्म: 9 अगस्त 1993) एक कलात्मक जिम्नास्ट हैं जो 2016 ग्रीष्मकालीन ओलम्पिक में भारत का प्रतिनिधित्व कर रही हैं। ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं।

आरंभिक जीवन एवं करियर
---------------------

कर्मकार पूर्वोत्तर भारत के त्रिपुरा राज्य के अगरतला से आती हैं। उन्होंने 6 वर्ष की उम्र से ही जिम्नास्टिक्स आरंभ कर दिया था और उसी समय से अपनी कोच विश्वेश्वर नंदी के निर्देशन में अभ्यास कर रही हैं। जिम्नास्टिक्स की कक्षा में पंजीकरण के समय दीपा फ्लैट फीट (Flat feet) की समस्या से ग्रस्त थीं। कोच नंदी के अनुसार फ्लैट फीट के कारण दीपा की उछाल में समस्या आ रही थी। इसको ठीक करना दीपा और उनकी कोच के लिए एक चुनौतीपूर्ण कार्य रहा। 2007 में जलपाईगुड़ी में उन्होंने जूनियर नेशनल्स जीता। 2007 से दीपा ने राज्य, राष्ट्रीय और अंतरराष्ट्रीय प्रतियोगिताओं में कुल 77 पदक जीते हैं जिनमें से 67 स्वर्ण पदक हैं।

2016 ओलम्पिक
------------

दीपा ने 2016 ग्रीष्मकालीन ओलम्पिक में भारत का प्रतिनिधित्व किया। किसी भी ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं।

इस ओलम्पिक में उन्होंने फाइनल में अपनी जगह बनाई और फाइनल में भी वह मामूली से अंतर (0.150) से कांस्य पदक पाने से चूक गईं और चौथे स्थान पर रहीं। उन्होंने अति कठिन माने जाने वाले प्रोदुनोवा वॉल्ट का सफल प्रदर्शन किया जिसे आज तक विश्व में गिनती की ५ जिम्नास्ट ही सफलतापूर्वक पूरा कर सकी हैं। भले ही वह कोई पदक नहीं जीत पाई लेकिन इस उपलब्धि नें उन्हें भारतभर में प्रसिद्ध कर दिया। भारत के महानतम क्रिकेट खिलाड़ियों में से एक सचिन तेंदुलकर ने कहा - *जीतना और हारना खेल का हिस्सा है। आपने लाखों लोगों के दिल जीते और पूरे देश को आपकी उपलब्धि पर गर्व है।* बीजिंग ओलम्पिक में स्वर्ण पदक जीत चुके भआरतीय निशानेबाज़ अभिनव बिंद्रा ने कहा - *दीपा कर्मकार आप मेरी हीरो हैं।*

सन्दर्भ
-------

1. 1 2  "Dipa Karmakar becomes 1st Indian woman gymnast to qualify for Rio Olympics". *दि इकॉनोमिक टाइम्स*. प्रेस ट्रस्ट ऑफ़ इंडिया. 19 April 2016. मूल से 21 अप्रैल 2016 को पुरालेखित. अभिगमन तिथि 11 अगस्त 2016.
2. 1 2  Naik, Shivani (18 Apr 2016). "Dipa Karmakar becomes first Indian woman gymnast to qualify for Olympics". The times of india. मूल से 24 अप्रैल 2016 को पुरालेखित. अभिगमन तिथि 11 अगस्त 2016.
3. ↑  "Tripura's Dipa Karmakar says she is aiming for an Olympic Medal". BDNews24. 6 November 2015. मूल से 8 अगस्त 2018 को पुरालेखित. अभिगमन तिथि 12 अगस्त 2016.
4. 1 2 3  "दीपा कर्मकार का फैन हुआ क्रिकेट जगत, सहवाग बोले - धोनी हेलीकॉप्टर, तुम जम्बोजेट". मूल से 18 अगस्त 2016 को पुरालेखित. अभिगमन तिथि 18 अगस्त 2016.

बाहरी कड़ियाँ
-------------

* Profile at the 2014 Commonwealth Games
* 
*
**देवी सूक्तम्** ऋग्वेद का एक मंत्र है जिसे **अम्भ्राणी सूक्तम्** भी कहते हैं। इसमें ८ श्लोक हैं। यह वाक् (वाणी) को समर्पित है।

यह सूक्त वर्तमान काल में भी हिन्दुओं द्वारा प्रयुक्त है। देवी महात्म्यम् के पाठ के बाद देवी सूक्त का भी पाठ किया जाता है।

सूक्त कुछ इस प्रकार है -

नमो देव्यै महादेव्यै शिवायै सततम् नमः। 
नमः प्रकृत्यै भद्रायै नियताः प्रणताः स्मताम्।। १।। 

रौद्रायै नमो नित्यायै गौर्यै धात्र्यै नमो नमः। 
ज्योत्स्नायै च इन्दुरूपिण्यै सुखायै सततम् नमः।। २।। 

कल्याण्यै प्रणताम् वृद्ध्यै सिद्ध्यै कुर्मो नमो नमः। 
नैर्ऋत्यै भूभृताम् लक्ष्म्यै शर्वाण्यै ते नमो नमः।। ३।। 

दुर्गायै दुर्गपारायै सारायै सर्व कारिण्यै। 
ख्यात्यै तथैव कृष्णायै धूम्रायै सततम् नमः।। ४।। 

अति सौम्याति रौद्रायै नताः तस्यै नमो नमः। 
नमो जगत् प्रतिष्ठायै देव्यै कृत्यै नमो नमः।। ५।। 

या देवी सर्वभूतेषू विष्णु मायेति शब्दिता। 
नमः तस्यै नमः तस्यै नमः तस्यै नमो नमः ॥ ६ ॥ 

या देवी सर्वभूतेषू चेतनेत्यभिधीयते। 
नमः तस्यै नमः तस्यै नमः तस्यै नमो नमः ॥ ७ ॥

या देवी सर्वभूतेषू बुद्धि रूपेण संस्थिता। 
नमः तस्यै नमः तस्यै नमः तस्यै नमो नमः ॥ ८ ॥

या देवी सर्वभूतेषू निद्रा रूपेण संस्थिता। 
नमः तस्यै नमः तस्यै नमः तस्यै नमो नमः ॥ ९ ॥

या देवी सर्वभूतेषू क्षुधा रूपेण संस्थिता। 
नमः तस्यै नमः तस्यै नमः तस्यै नमो नमः ॥ १० ॥

यादेवी सर्वभूतेषू छाया रूपेण संस्थिता। 
नमः तस्यै नमः तस्यै नमः तस्यै नमो नमः ॥११॥

या देवी सर्वभूतेषू शक्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥१२॥

या देवी सर्वभूतेषू तृष्णा रूपेण संस्थिता। 
नमः तस्यै नमः तस्यै नमः तस्यै नमो नमः ॥१३॥

या देवी सर्वभूतेषू क्षान्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥१४॥

या देवी सर्वभूतेषू जाति रूपेण संस्थिता। 
नमः तस्यै नमः तस्यै नमः तस्यै नमो नमः ॥१५॥

या देवी सर्वभूतेषू लज्जा रूपेण संस्थिता। 
नमः तस्यै नमः तस्यै नमः तस्यै नमो नमः ॥१६॥

या देवी सर्वभूतेषू शान्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥१७॥

या देवी सर्वभूतेषू श्रद्धा रूपेण संस्थिता। 
नमः तस्यै नमः तस्यै नमः तस्यै नमो नमः ॥१८॥

या देवी सर्वभूतेषू कान्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥१९॥

या देवी सर्वभूतेषू लक्ष्मी रूपेण संस्थिता। 
नमः तस्यै नमः तस्यै नमः तस्यै नमो नमः ॥२०॥

या देवी सर्वभूतेषू वृत्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥२१॥

या देवी सर्वभूतेषू स्मृति रूपेण संस्थिता। 
नमः तस्यै नमः तस्यै नमः तस्यै नमो नमः ॥ २२ ॥

या देवी सर्वभूतेषू दया रूपेण संस्थिता। 
नमः तस्यै नमः तस्यै नमः तस्यै नमो नमः ॥ २३ ॥

या देवी सर्वभूतेषू तुष्टि रूपेण संस्थिता। 
नमः तस्यै नमः तस्यै नमः तस्यै नमो नमः ॥ २४ ॥

या देवी सर्वभूतेषू मातृ रूपेण संस्थिता। 
नमः तस्यै नमः तस्यै नमः तस्यै नमो नमः ॥ २५ ॥

या देवी सर्वभूतेषू भ्रान्ति रूपेण संस्थिता। 
नमः तस्यै नमः तस्यै नमः तस्यै नमो नमः ॥ २६ ॥

इन्द्रियाणाम् अधिष्ठात्री भूतानाम् च अखिलेषु या। 
भूतेषु सततम् तस्यै व्याप्ति देव्यै नमो नमः ॥ २७ ॥

चिति रूपेण या कृत्स्नमेतद् व्याप्त स्थिता जगत्। 
नमः तस्यै नमः तस्यै नमः तस्यै नमो नमः ॥ २८ ॥

स्तुता सुरैः पूर्वम् अभीष्ट संश्रयात् तथा सुरेन्द्रेण दिनेषु सेविता। 
करोतु सा नः शुभहेतुः ईश्वरी शुभानि भद्राणि अभिहन्तु चापदः ॥ २९ ॥

या साम्प्रतम् चोद्धत दैत्य तापितैः अस्माभिः ईशा च सुरैः नमश्यते। 
या च स्मृता तत्क्षणम् एव हन्ति नः सर्वा पदः भक्ति विनम्र मूर्त्तिभिः ॥ ३० ॥

इन्हें भी देखें
---------------

* श्री सूक्त

बाहरी कड़ियाँ
-------------

* Devi Sooktam
* Rig Veda Online
**सैन्य प्रोद्योगिकी संस्थान** (Army Institute of Technology अथवा AIT) भारतीय सेना के अधीन एक अर्ध-निजी प्रोद्योगिकी संस्थान है जो पुणे विश्वविद्यालय से संलग्न चार विभिन्न तकनीकी क्षेत्रों से अवर (स्नातक से नीचे) की डिग्री प्रदान कराता है। इस महाविद्यालय में केवल भारतीय सेना में कार्यरत, या भारतीय सेना से सेवानिवृत्त पुरुषों/महिलाओं पर आश्रितों के प्रवेश को अनुमति दी जाती है। ये आश्रित, उपयुक्त सैनिक के पुत्र, पुत्री अथवा पत्नी हो सकती है। यहाँ प्रवेश पाने के लिए अखिल भारतीय प्रोद्योगिकी प्रवेश परीक्षा (AIEEE) के अंकों का मूल्यांकन करने के पश्चात 'पहले आओ, पहले पाओ' की नीति के अनुसार उपलब्ध सीटों को आवंटित किया जाता है। इस संस्थान की सर्वोच्च अध्यक्षता, भारतीय सेना के प्रमुख, स्वयं जेनेरल के हाथों में होती है। तत्पश्चात, इसकी कमान AWES (Army Welfare Education Society) के हाथों रहती है।

इतिहास
------

इस महाविद्यालय की नीव भारतीय सैन्य प्रमुख, जेनेरल बिपिन चंद्र जोशी, (परम विशिष्ट सेना मेडल, अति विशिष्ट सेना मेडल, ए.डी.सी.) द्वारा रखी गयी थी। उनका मानना था की कठिन परिस्थितियों में जीवन बिता रहे सेना के हर एक जवान की जीवन शैली का सीधा एवं नकारात्मक असर उनके बच्चों की पढाई पर पड़ता है। अतः, ये आवश्यक है कि जल्द ही इस समस्या का निवारण किया जाए।

AIT की औपचारिक स्थापना 24 फ़रवरी 1995 को जेनेरल एस. रॉय चौधरी द्वारा की गयी थी। सन 1998 में यहाँ से पहले बैच ने डिग्री धारण की थी।

शिक्षा
------

AIT से चार अलग अलग क्षेत्रो की डिग्री पायी जा सकती है। ये हैं: 

* कंप्यूटर प्रौद्योगिकी (Computer Engineering),
* यांत्रिकी (Mechanical Engineering),
* विद्युत एवं दूरसंचार प्रौद्योगिकी (Electronics and Telecommunications Engineering) और
* सूचना तकनीकी (Information Technology)।

ये सभी चार-चार वर्षों के कोर्स हैं जो क्रमशः FE (प्रथम वर्ष), SE (द्वितीय वर्ष), TE (तृतीय वर्ष) और BE (चतुर्थ वर्ष) के नाम से जाने जाते हैं। इन सभी में हर वर्ष 60 विद्यार्थियों को प्रवेश दिया जाता है परन्तु 2010-2011 के सत्र से विद्युत एवं दूरसंचार प्रौद्योगिकी (Electronics and Telecommunications Engineering) में 120 छात्र/छात्राओं को प्रवेश दिया जाने लगा। यहाँ से पास होने वाले छात्र/छात्राओं को BE (Bachelor of Engineering) की डिग्री प्रदान की जाती है।

भूतपूर्व छात्र
--------------

AIT के सभी छात्र आज देश और विदेश में अनेकों स्थानों पर इस संस्थान का नाम रौशन कर रहे हैं। यहाँ की गुणवत्ता-पूर्ण शिक्षा के सहारे वे न सिर्फ स्वयं को बल्कि इस देश को भी नयी ऊंचाइयों कू छोने में मदद कर रहे हैं। यहाँ के सभी वर्तमान छात्र इस संस्थान के भूतपूर्व छात्रों के साथ AIT Alumni Association के ज़रिये संपर्क बनाए रखते हैं।

बाहरी कड़ियाँ
-------------

* सैन्य प्रोद्योगिकी संस्थान का जालघर
**दीपगीत** महादेवी वर्मा की दीपक संबंधी कविताओं का संग्रह है। दीप महादेवी जी का प्रिय प्रतीक है। डॉ शुभदा वांजपे के विचार से दीप महादेवी वर्मा का महत्त्वपूर्ण प्रतीक है, प्रो श्याम मिश्र महादेवी की कविता में दीपक को साधनारत आत्मा का प्रतीक मानते हैं और प्रकाशक का कहना है कि अंधेरे में आलोक को नए नए अर्थ देती दीपगीत की कविताएँ मानवीय करुणा को रेखांकित करती हैं। निःसंदेह इन कविताओं के दीपकों में आशा की किरन और तिमिर से जूझने का साहस दिखाई देता है।

संग्रह में महादेवी के 46 गीत है जिसमें उनके कुछ अत्यंत लोकप्रिय गीत भी शामिल हैं जैसे दीप मेरे जल अकंपित घुल अचंचल, सब बुझे दीपक जला लूँ, किसी का दीप निष्ठुर हूँ, मधुर मधुर मेरे दीपक जल, क्यों न तुमने दीप बाला, जब यह दीप थके तब आना, धूप सा तन दीप सी मैं और यह मंदिर का दीप इत्यादि। इन सारे दीपगीतों को एक जगह देखना निश्चय ही आनंददायक है।

भूमिका यद्यपि केवल तीन पृष्ठों की है लेकिन इसको 'तमसो मा ज्योतिर्गमय' शीर्षक देकर उन्होंने संग्रह का उद्देश्य भी स्पष्ट कर दिया है। उनकी अन्य पुस्तकों की तरह इस संग्रह की भूमिका भी अत्यंत रोचक और सारगर्भित है। जिससे उनके दीपक प्रेम को समझने में तो सहायता मिलती ही है, दीपक के सांस्कृतिक महत्व के विषय में भी प्रमाणिक जानकारी मिलती है। 

दीपक के प्रति अपने अनुराग का कारण बताते हुए वे कहती हैं- "भारत के कला अलंकरण, आस्था, ज्ञान, सौंदर्य-बोध, साहित्य आदि में दीपक का प्रतीक विशेष महत्त्व रखता है। मेरे निकट भी वह प्रतीक इतना आवश्यक है कि मैं उसके माध्यम से बुद्धि और हृदय दोनों की बात सहज ही कह सकती हूँ।"

संग्रह में पाँच सुंदर रेखा चित्र भी हैं पर यह पता नहीं चलता कि ये रेखाचित्र महादेवी वर्मा द्वारा बनाए गए है या किसी अन्य कलाकार द्वारा।

### टीका-टिप्पणी

1. ↑  वांजपे, प्रो शुभदा (2006). *पुष्पक (अर्ध-वार्षिक पत्रिका) अंक-6*. हैदराबाद, भारत: कादम्बिनी क्लब. पृ॰ 118. पाठ "editor: डॉ॰ अहिल्या मिश्र "की उपेक्षा की गयी (मदद); `|access-date=` दिए जाने पर `|url= भी दिया जाना चाहिए` (मदद)
2. ↑  मिश्र, प्रो श्याम (2005). *महादेवी और उनकी संधिनी*. नई दिल्ली: अशोक प्रकाशन. पृ॰ 70. पाठ "editor:" की उपेक्षा की गयी (मदद); `|access-date=` दिए जाने पर `|url= भी दिया जाना चाहिए` (मदद)
3. ↑  वर्मा, महादेवी (2005). *दीपगीत*. नई दिल्ली: राजपाल एंड संस. पृ॰ पार्श्व जिल्द से. पाठ "editor:" की उपेक्षा की गयी (मदद); `|access-date=` दिए जाने पर `|url= भी दिया जाना चाहिए` (मदद)
4. ↑  वर्मा, महादेवी (2005). *दीपगीत*. नई दिल्ली: राजपाल एंड संस. पृ॰ 7. पाठ "editor:" की उपेक्षा की गयी (मदद); `|access-date=` दिए जाने पर `|url= भी दिया जाना चाहिए` (मदद)

| * दे
* वा
* सं
महादेवी वर्मा की कृतियाँ |
| --- |
| **कविता संग्रह** | नीहार | रश्मि | नीरजा | सांध्यगीत | दीपशिखा | दीपगीत | सप्तपर्णा | प्रथम आयाम | अग्निरेखा | परिक्रमा | सन्धिनी | यामा | आधुनिक कवि महादेवी | आत्मिका | नीलांबरा |
| **रेखाचित्र:** | अतीत के चलचित्र | स्मृति की रेखाएं |
| **संस्मरण:** | पथ के साथी | मेरा परिवार | संस्मरण |
| **चुने हुए भाषणों का संकलन:** | संभाषण |
| **निबंध:** | शृंखला की कड़ियां | विवेचनात्मक गद्य | साहित्यकार की आस्था तथा अन्य निबंध |
| **ललित निबंध:** | क्षणदा |
| **कहानियाँ:** | गिल्लू |
**सैन्य अभियन्ता सेवाएं** (अंग्रेज़ी: Military Engineer Services), जिसे इसके अंग्रेजी नाम के संक्षिप्त रूप, **एमईएस** (MES) से भी जाना जाता है, भारत में सबसे पुरानी और सबसे बड़ी सरकारी रक्षा बुनियादी ढांचा विकास एजेंसियों में से एक है। यह मुख्य रूप से भारतीय सेना, भारतीय वायु सेना, भारतीय नौसेना, भारतीय आयुर्विज्ञान कारखानों, डीआरडीओ और भारतीय तट रक्षक सहित भारतीय सशस्त्र बलों के लिए इंजीनियरिंग और निर्माण कार्यों का प्रबन्धन करती है।

एमईएस रक्षा मंत्रालय के तहत सीधे एक अंतर सेवा संगठन है। यूपीएससी-इंजीनियरिंग सेवा परीक्षा के माध्यम से चुने गए समूह 'अर्गनाइज्ड सर्विस अधिकारी' इस संगठन के कुशल कामकाज के लिए जिम्मेदार हैं। समूह 'ए' संगठित सेवा के रूप में एमईएस में तीन घटक कैडर हैं: आईडीएसई (भारतीय रक्षा सेवा अभियंता), आईडीसीएमएस (भारतीय रक्षा अनुबंध प्रबंधन सेवा) या सर्वेक्षक कैडर, आर्किटेक्ट कैडर और बैरक / स्टोर कैडर। सशस्त्र बलों के लिए भवन निर्माण के अपने पारंपरिक दायित्व के अलावा, सैन्य अभियंता सेवाएं परिष्कृत और जटिल परियोजनाओं जैसे एयरफील्ड, भवन, कार्यशालाऐं, सड़कें, खेल परिसर, रनवे, हैंगर, डॉकयार्ड, घाट और अन्य समुद्री संरचनाओं के निष्पादन में भी शामिल है।

संगठन
-----

### कमान

* उत्तरी कमान (उधमपुर)
* पश्चिमी कमान (चंडीगढ़)
* केंद्रीय कमान (लखनऊ)
* दक्षिणी कमान (पूना)
* दक्षिण पश्चिमी कमान (जयपुर)
* पूर्वी कमान (कलकत्ता)

### अंचल

|  |  |  |
| --- | --- | --- |
| सीसीई (आर्मी) नं 1 दीनजान | सीसीई (आर्मी) नं 2 मिस्सामारी | सीसीई (आर्मी) नं 3 नारंगी |
| सीसीई (सीओडी) नई दिल्ली | सीसीई (एनईपी) छबुआ | सीई (एएफ) इलाहाबाद |
| सीई (एएफ) बंगलोर | सीई (एएफ) गांधीनगर | सीई (एएफ) नागपुर |
| सीई (एएफ) शीललोमव | सीई (एएफ) उधमपुर | सीई (एएफ) डब्लूएसी पालम |
| सीई (FY) हैदराबद | सीई अंडमान निकोबार जोन | सीई बरेली |
| सीई बठिंडा | सीई भोपाल | सीई चंडीगढ़ |
| सीई चेन्नई | सीई दिल्ली | सीई जबलपुर |
| सीई जयपुर | सीई जालंधर | सीई जोधपुर |
| सीई कलकत्ता | सीई लेह | सीई लखनऊ |
| सीई नेवी कोच्चि | सीई नेवी मुम्बई | सीई नेवी विजाग |
| सीई पठानकोट | सीई पूना | सीई आरडी दिल्ली |
| सीई आरडी सिकन्दराबाद | सीई एसई फाल्स शिलांग | सीई सिलीगुड़ी |
| सीई श्रीनगर | सीई उधमपुर | दीजीएनपी मुम्बई |
| दीजीएनपी विशाखापट्नम | नेशनल वॉर म्यूजियम एंड मेमोरियल |

बाहरी कड़ियाँ
-------------

* आधिकारिक जालस्थल
**देवीदत्त शर्मा** () एक उद्यमी और अन्वेषी व्यक्ति थे। उन्होने 'उद्योग मंदिर' की स्थापना की थी। उन्होने कई चीजों का विकास (आविष्कार) किया। उन्होंने इन स्वनिर्मित वस्तुओं का घूम-घूम कर काफी प्रचार किया। वह राष्ट्रीय चेतना का काल था। स्वदेशी वस्तुओं और राष्ट्रभाषा के उत्थान के लिये लोगों में ललक थी। देवीदत्त जी ने घरेलू औषधि विज्ञान, विविध उद्योग-धन्धों तथा अध्यात्म पर भी काफी कार्य किया। पहाड़ में प्रचलित स्याही बनाने, कागज बनाने, जड़ी-बूटियों से औषधियाँ, सुरमा, दंतमंजन और साबुन बनाने की कला का उन्होंने जीर्णोद्धार किया। उनके बनाये देवी दंतमंजन, देवी वज्रदन्ती और देवी चर्बी-रहित शुद्ध साबुन को लोगों ने काफी सराहा। उनकी लिखी ‘हिमालय जड़ी-बूटी प्रकाश’ पुस्तक वन-विभाग के प्रत्येक कर्मचारी के लिए अनिवार्य कर दी गई थी। उनकी हिन्दी, उर्दू और अंग्रेजी मिश्रित विद्या भरी पुस्तक जो किंडरगार्टन बक्सा नं० एक के साथ दी जाती थी, की लोकप्रियता का अनुमान इस बात से लगाया जा सकता है कि सन् 1962 में उसका 2,000 पुस्तकों वाला 20वाँ संस्करण छप चुका था।

सन् 1911 में देवीदत्त ने कलकत्ते में अपनी खोज का पंजीकरण कराया। सन् 1914 में उन्हें अलीगढ़ में आयोजित प्रदर्शनी में ताम्रपत्र और 1933 में देहली की अखिल भारतीय स्वदेशी प्रदर्शनी में रजत पदक से सम्मानित किया गया। उनके ‘उद्योग मन्दिर’ में दर्जन भर लोग कार्य करते थे। वहाँ नाना प्रकार की शिक्षण सामग्री का निर्माण होता था। शक्ल पहचानने की पिटारियाँ, गणित सिखाने के बक्से, गिनती की छोटाई-बढ़ाई समझाने के बक्से, अंक तथा पहाड़े सिखाने के चार्ट, अक्षर सिखाने का सिनेमा, गोलियों वाले फ्रेम, लकड़ी व टिन के अक्षर, स्याही, चाकू, लाकेट के बक्से जैसे एक सौ से भी अधिक प्रकार के बक्सों का उन्होंने निर्माण किया।

जीवन परिचय
----------

देवीदत्त का जन्म सन् 1883 में महरगाँव (नैनीताल) के समीपवर्ती एक गाँव में लक्ष्मीदत्त शर्मा के घर में हुआ था। उनके साथ प्रकृति और परिवार दोनों ने विश्वासघात किया। उनके दो पुत्रों में से उनका चहेता पुत्र विक्षिप्त हो गया था और दूसरा दर्पवश बौराया था। विक्षिप्त ने तो उन्हें लाचारीवश क्लेश दिया जबकि द्वितीय ने शारीरिक यंत्रणा देकर उनका जीवन दूभर बनाया। निश्चय ही यह दो जीवनादर्शां का टकराव था। शायद परिवार वालों को भी शर्मा जी की दिनचर्या से नफरत थी। वे जितने दिन गाँव में रहते, प्रातः-सायं एक हाथ और दूसरे में कुदाल लेकर घूमते और आगाह करते रहते। मार्ग के दोनों ओर के मानवमल को ढाँकना, कीचड़ को पाटना, जलस्रोत को साफ रखना और सर्वत्र सफाई करना उनका नित्य कर्तव्य था। पर विडम्बना थी कि घंटी की आवाज सुना कर, सफाई में एकाकी जुटकर भी सदियों से चली आयी गंदगी की आदत से वे लोगों को पूर्णतः मुक्त न कर सके। उनका पहनावा भी अति साधारण था। उनके पास दो बड़े थैले होते थे, जिनमें उनके द्वारा निर्मित वस्तुएँ भरी होती थीं। उनकी सबसे बड़ी पहचान थी 42 इंची, 16 सीकों वाला विशाल छाता, जो उनकी विज्ञापन और दुकान दोनों था। छाते के कपड़े पर सफेद रंग से बड़े-बड़े अक्षरों में उनका संदेश लिखा होता था। भला ऐसे ‘महाछत्रक’ को परिवार वाले क्यों कर चाहते ? खाली समय वे छाता तान, चद्दर बिछा कर सड़क के किनारे बैठकर अपने कपड़ों को सिलते रहते थे।

बाहरी कड़ियाँ
-------------

* अपनों ने ही भुला दिया देवी दत्त शर्मा को
**स्टेटऑयल एएसए** (अंग्रेजी: Statoil ASA) जो अपना व्यापार **स्टेटऑयल** के नाम से करती है और जिसे पहले **स्टेटऑयलहाइड्रो** (**StatoilHydro**) के नाम से जाना जाता था, 1972 में स्थापित नॉर्वे की एक तेल कंपनी है। यह अपने 30340 कर्मचारियों के साथ नॉर्वे की सबसे बड़ी कंपनी है। स्टेटऑयल ओस्लो और न्यूयार्क के शेयर बाज़ारों पर सूचीबद्ध है, तथापि, कंपनी के शेयरों का अधिकांश यानि कि लगभग 67%, नार्वे सरकार के स्वामित्व के आधीन है जिसका हित प्रबंधन नॉर्वे का तेल और गैस मंत्रालय करता है। स्टेटऑयल का मुख्यालय नार्वे की राजधानी स्टवान्गर में स्थित है। स्टेटऑयल का नाम स्टेट यानि कि राष्ट्र (या राज्य) और ऑइल यानि कि तेल, को आपस में मिलाकर प्राप्त किया गया है।

स्टेटऑयल एक पूर्ण एकीकृत पेट्रोलियम कंपनी है, जिसका प्रचालन उत्पादन के क्षेत्र में 13 देशों और विपणन के क्षेत्र में 8 देशों में होता है। राजस्व के आधार पर फोर्ब्स पत्रिका ने स्टेटऑयल को विश्व की 13 सबसे बड़ी तेल और गैस कंपनियों में शुमार किया गया है और राजस्व, मुनाफे और बाजार पूंजीकरण के हिसाब से पूरे नॉर्डिक क्षेत्र की सबसे बड़ी कंपनी है।

सन्दर्भ
-------

1. 1 2 3 4 5 6  "Annual Report 2010" (PDF). Statoil. मूल (PDF) से 16 मई 2011 को पुरालेखित. अभिगमन तिथि 13 अप्रैल 2011.